
ТАРИФА
ЗА ОПРЕДЕЛЯНЕ НА НАЕМНИ ЦЕНИ НА ОБЩИНСКИ ИМОТИ НА ТЕРИТОРИЯТА НА ОБЩИНА РАДОМИР, ОТДАВАНИ ПОД НАЕМ ПО РЕДА НА НАРЕДБА ЗА ОБЩИНСКАТА СОБСТВЕНОСТ

Чл.1. С настоящата Тарифа се определят началните тръжни цени по процедура за отдаване под наем на общински имоти на територията на община Радомир, провеждани след 01.01.2009 г.
Чл.2. (изм с решение № 36 от 17.04.2009 г. на ОбС-Радомир, в сила от 01.05.2009 г. (1) За процедури, проведени преди 01.01.2009 г., по които са сключени договори за отдаване под наем на общински имоти за срок по-кратък от 10 години, и които изтичат след приемане на настоящата Тарифа в случай на продължаването на срока на договорите по искане на наемателите , определените в тази Тарифа цени са месечни наемни цени за продълженият срок на договорите и се индексират по реда и в срока, определени в чл. 26 от Наредба за общинската собственост (приета с решение № 60 от 26.04.2013 г. на ОбС - Радомир от протокол 4).
(2) За процедури, проведени преди 01.01.2009 г., по които са сключени договори за отдаване под наем на общински имоти, чийто срок е изтекъл към момента на приемане на настоящата Тарифа, са в сила достигнатите наемни цени към 31.12.2008 г.     
(3) Надвнесените суми, изчислени съгласно редакцията на чл. 2 от настоящата Тарифа, действаща до 30.04.2009 г. за дължимите месечни наемни цени за периода от 01.01.2009 г. до 30.04.2009 г. се привеждат в съответствие  с действащите наемни цени към 21.12.2008 г. по ред, определен от кмета на община Радомир.
Чл.3. (изм. с решение № 36 от 17.04.2009 г. на ОбС – Радомир, в сила от 01.05.2009г.). За помещения общинска собственост, отдавани под наем за осъществяване на търговска дейност  наемната цена е в зависимост от зоната, в която се намира помещението и е за 1 кв.м. месечно както следва:
      а) I зона – 8.00 лева/4.09евро
      б) II зона – 6.00 лева/3.07евро
      в) III зона – 5.00 лева/2.56евро
     г) IV зона – селата, в зависимост от броя на населението:
         - с население под 150 жители – 1.50 лева/0.77евро
         - с население над 150 жители – 2.00 лева/1.02евро
д) За помещения разположени в учебните заведения, които не се ползват целогодишно, за периода, в който не се ползват се заплаща 50% от договорената наемна цена.

Чл.4. (изм. и доп. с решение № 222 от 13.09.2016 г. на ОбС – Радомир) За помещения общинска собственост, отдавани под наем за осъществяване на производствена дейност и извършване на услуги наемната цена е в зависимост от зоната, в която се намира помещението и е за 1 кв.м. месечно както следва:

	

Зона-производствена
дейности извършване
на услуги
	

Площ до 100 кв.м.
включително


	
Площ от 101 кв.м. до 500 кв.м. включително



	
Над 501 кв.м.



	  I зона 
	2.20лв./1.12евро
	1.50лв./0.77евро
	0.80лв./0.41евро

	 II зона 
	1.80лв./0.92евро
	1.10лв./0.56евро
	0.60лв./0.31евро

	 III зона 
	1.50лв./0.77евро
	0.80лв./0.41евро
	0.50лв./0.26евро

	 IV зона, селата
	1.20лв./0.61евро
	0.60лв./0.31евро
	0.40лв./0.20евро



Чл.5. (изм. и доп. с решение № 105 от 30.03.2012 г. на ОбС – Радомир) За общински терени, отдавани под наем, наемната цена е в зависимост от района и зоната, в която се намира и е за 1 кв.м. площ месечно както следва:
     а) Отменена разпоредба.
      б) I зона – 6.50 лева/3.32евро
      в) II зона – 4.00 лева/2.05евро
      г) III зона – 3.00 лева/1.53евро
      д) IV зона – селата, в зависимост от броя на населението:
        - с население под 150 жители – 1.00 лева/0.51евро
        - с население над 150 жители – 1.50 лева/0.77евро
      е) За целогодишно разполагане на маси и столове пред заведения за хранене и развлечения с монтаж на свързващи елементи с терена, изграждане на подиуми и други конструкции върху реконструирани пешеходни пространства; остъкляване и ограждане с материали от всякакъв вид и спускане на прозирни завеси, с изключение на чадъри и тенти– месечно  4 лв./2.05евро на кв.м.
ж) За поставяне на автомати за закуски, безалкохолни (вендинг машини) и кафе машини – 30 лв. за един кв.м. месечно.
з) За преместваеми съоръжения със сезонен характер: каравани, открити щандове и други се дължи наем за периода 01.04. – 30.09. на годината – 10 лв./5.11евро на кв.м. месечно.При работа извън описания период се заплаща наем съобразно уговорения в договора, след предварително заявление, подадено до кмета на община Радомир, като се посочва периода на ползване.
Чл.6. За отдаване под наем на парко – място за едно моторно превозно средство наемната цена е месечна и в зависимост от зоната, в която се намира, както следва:

    а) I зона – 20.00 лева/10.23евро
    б) II зона – 15.00 лева/7.67евро

Чл.7. За отдаване под наем на земеделска земя наемната цена е в зависимост от категорията на земята и е за 1 декар площ годишно, както следва:

	Категория
	Наемна цена Ниви за 1 дка годишно
	Трайни насаждения и зеленчукови градини 1 дка годишно

	III
	22.56 лв./11.53евро
	34.17 лв./17.47евро

	IV
	20.80 лв./10.63евро
	30.30 лв./15.49евро

	V
	19.46 лв./9.95евро
	26.29 лв./13.44евро

	VI
	17.81 лв./9.11евро
	22.02 лв./11.26евро

	VII
	15.26 лв./7.80евро
	19.06 лв./9.75евро

	VIII
	13.45 лв./6.88евро
	18.38 лв./9.40евро

	IX
	11.83 лв./6.05евро
	15.60 лв./7.98евро

	X
	10.82 лв./5.53евро
	15.24 лв./7.79евро




Чл.8. (1) (нов – решение №  20 от 27.02.2009 г. на ОбС – Радомир) Лица с установена степен на намалена работоспособност 50 % и над 50 % (лица с трайни увреждания) заплащат месечна наемна цена в размер на 50 %, когато договорите за отдаване под наем по чл. 2, чл. 3, чл. 4 и чл. 5 от настоящата Тарифа са сключени с тях и помещението или теренът се използват лично от тях.
          (2) (нова – решение №  36 от 17.04.2009 г. на ОбС – Радомир, в сила от 01.05.2009 г.) За сдружения с нестопанска цел, вписани в регистъра на юридическите лица с предмет на дейност, свързан с развитието на спорта и здравословния начин на живот във всички възрастови групи към различните видове спорт, заплащат месечна наемна цена в размер на 10 % от определената по чл. 3 и чл. 5 от настоящата Тарифа, когато договорите за отдаване под наем са сключени с тях и помещението или теренът се използват лично от тях.
        (3) (нова – решение №  108 от 20.07.2015 г. на ОбС – Радомир) За помещения общинска собственост, отдавани под наем на сдружения с нестопанска цел за осъществяване на дейност в обществена полза, вписани в регистъра на юридическите лица, наемната цена за клубна дейност е в зависимост от зоната, в която се намира помещението и е за 1 кв.м. месечно, както следва: 
      а) I зона – 2.00 лева/1.02евро
      б) II зона – 1.80 лева/0.92евро
      в) III зона – 1.50 лева/0.77евро
     г) IV зона – селата - 1.00 лева/0.51евро

[bookmark: _GoBack]Чл.9. (нов – решение №  36 от 17.04.2009 г. на ОбС – Радомир, в сила от 01.05.2009 г.) За имоти, попадащи в хипотезата на § 4  от ПЗР на ЗСПЗЗ, стопанисвани от община Радомир при отдаването им под наем, наемната цена е годишна за 1 декар площ и е в размер на 25.00 лева/12.78евро





ЗАКЛЮЧИТЕЛНИ РАЗПОРЕДБИ

§ 1. Настоящата Тарифа се приема на основание чл. 21, ал. 1, т. 23 от ЗМСМА и чл. 29 от Наредба за общинската собственост (приета с решение № 231 на Общински съвет – Радомир по протокол № 13 от заседание, проведено на 24.10.2008 г., отменена и приета нова Наредба с решение № 60 на Общински съвет – Радомир по протокол № 4 от заседание, проведено на 26.04.2013 г.)

§ 2. Настоящата Тарифа е приета от Общински съвет – Радомир с решение № 293 от 19.12.2008 г. от протокол № 15 на ОбС – Радомир и влиза в сила от 01.01.2009 г., изм и доп. с решение № 20 от 27.02.2009 г. от протокол № 3, изм. и доп. с решение № 36 от 17.04.2009 г. от протокол № 5 на ОбС – Радомир – в сила от 01.05.2009 г., изм. и доп. с решение № 105 от 30.03.2012 г. от протокол № 7 на ОбС – Радомир – в сила от 01.05.2012 г., изм. и доп. с решение № 108 от 20.07.2015 г. от протокол № 6 на ОбС – Радомир, изм. и доп. с решение № 222 от 13.09.2016 г. от протокол № 14 на ОбС – Радомир.

§ 3. Настоящата Тарифа е приета от Общински съвет – Радомир с решение № 293 от 19.12.2008 г. от протокол № 15 на ОбС – Радомир и влиза в сила от 01.01.2009 г., изм и доп. с решение № 20 от 27.02.2009 г. от протокол № 3, изм. и доп. с решение № 36 от 17.04.2009 г. от протокол № 5 на ОбС – Радомир – в сила от 01.05.2009 г., изм. и доп. с решение № 105 от 30.03.2012 г. от протокол № 7 на ОбС – Радомир – в сила от 01.05.2012 г., изм. и доп. с решение № 108 от 20.07.2015 г. от протокол № 6 на ОбС – Радомир, изм. и доп. с решение № 222 от 13.09.2016 г. от протокол № 14 на ОбС – Радомир, изм. и доп. с решение № 259 от 29.12.2022 г. от протокол № 13 на ОбС – Радомир

§ 4.  Съгласно §6, ал. 2 от Преходните и заключителни разпоредби на Закона за въвеждане на еврото в Република България, настоящата Тарифа влиза в сила от датата на въвеждане на еврото в България по реда на чл. 3 на Закона за въвеждане на еврото в Република България, считано от 01.01.2026г.

